पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त गुमला शिशिर कुमार सिन्हा ने कोरोना संक्रमण से प्रभावित मरीजों के समुचित इलाज हेतु सदर अस्पताल गुमला में अवस्थित कोविड अस्पताल, ऑक्सीजन युक्त बेडों में ऑक्सीजन की निर्बाध आपूर्ति के लिए कार्यपालक अभियंता पेयजल एवं स्वच्छता प्रमण्डल मंतोष कुमार मणि को दंडाधिकारी के रूप में प्रतिनियुक्त किया है। उपायुक्त ने यह प्रतिनियुक्ति वैश्विक महामारी कोरोना वायरस के बढ़ते प्रसार के रोकथाम तथा नियंत्रण के मद्देनजर कोविड अस्पताल में ऑक्सीजन के वितरण में किसी तरह की लापरवाही बरतने अथवा किसी प्रकार की धांधली एवं पक्षपात किए जाने संबंधी शिकायतों की जांच के उद्देश्य से की है।
मंतोष कुमार मणि कोविड अस्पताल गुमला में प्रतिदिन रात्रि 10 बजे से प्रातः 04 बजे तक उपरोक्त शिकायतों की जांच हेतु प्रतिनियुक्त रहेंगे। कोविड अस्पताल गुमला में अपने निर्धारित अवधि में रहकर उपरोक्त वर्णित तथ्यों से संबंधित जांच प्रतिवेदन, वस्तुस्थिति से प्रतिदिन अवगत कराने तथा आवश्यकतानुसार सिविल सर्जन अथवा सदर अनुमंडल पदाधिकारी से संपर्क स्थापित कर कोविड अस्पताल में इलाजरत मरीजों की शिकायतों का यथासमय समाधान करने का निर्देश दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn